ועדת הכספים, כנסת 16, פרוטוקול מספר , 2005-03-08 09:30

יעקב ליצמן: בוקר טוב, אני פותח את הישיבה.

יעקב ליצמן: הסעיף הראשון הוא אישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח מקרקעין (רשימות 03792305, 03795505) ורשימות 03897705, 03891405.

יעקב ליצמן: גברת נוימן, בבקשה.

רחל נוימן: הרשימות לפניכם, אם יש שאלות אשמח לענות.

רחל נוימן: רשימה מס': 03792305

טמיר כהן: לכולן יש אישור ניהול תקין?

רחל נוימן: כן.

נסים דהן: זה לא יכול להיות אחרת היום.

יעקב ליצמן: בסדר.

יעקב ליצמן: מי בעד?

יעקב ליצמן: הצבעה בעד – פה אחד נגד – אין

יעקב ליצמן: תודה רבה, רשימות 03792305, 03795505 ורשימות 03897705, 03891405 אושרו.

יעקב ליצמן: תודה רבה.

יעקב ליצמן: 3.

יעקב ליצמן: תקנות מס הכנסה (שיעור המס בעד עבודה במשמרות)(תיקון), בתשס"ה-‏2005

יעקב ליצמן: הסעיף הבא הוא תקנות מס הכנסה (שיעור המס בעד עבודה במשמרות)(תיקון), בתשס"ה-‏2005.

טלי דולן: התקנו האלה קובעות זיכוי ממס בשיעור של 15% לגבי עובדים במפעל תעשייתי, שעיקר פעילותו היא פעילות ייצורית, שעובדים במשמרת שניה ושלישית.

טלי דולן: משמרת שניה זה החל מהשעה 14:00, שלישית זה שבע שעות לאחר מכן.

טלי דולן: הזיכוי, החל מ-1990, מוגבל בשנה לשנה לסכום של כ-100,000 שקלים.

טלי דולן: אנחנו מבקשים להאריך את התקנות, שתקפן פג בסוף 2004, גם ל-2005.

יעקב ליצמן: באותו סכום.

יעקב ליצמן: למה לא להעלות?

טלי דולן: אנחנו לא חושבים שצריך להעלות.

טלי דולן: אני מזכירה לכבוד היושב ראש, רצינו בכלל להוריד את הסעיף המסמיך במסגרת חוק ההסדרים.

יעקב ליצמן: זאת לא סיבה שמסבירה למה לא צריך להעלות.

טלי דולן: אנחנו לא חושבים שצריך להעלות את זה מעל המצב הקיים.

חזקיה ישראל: אנחנו מבקשים לאשר את התקנות.

חזקיה ישראל: זה היה צריך להיות מאושר לפני כן, זה צריך להיות רטרואקטיבית מה-1 בינואר.

חזקיה ישראל: כדי למנוע את התופעה שיגידו שזה לבעלי שכר גבוה החל משנת 1990, הגבילו ל-760 שקלים בחודש את שכר המשמרת השנייה והשלישית, ובלבד שמה שמרוויחים ממשמרות ובשאר ההכנסה לא יעלה על 8,350 בחודש.

חזקיה ישראל: כך שיש מגבלה, זה לא לעובדי חברת החשמל ולא לבעלי שכר גבוה במיוחד, אלא לעובדי ייצור בעיקר.

שוש שחם: ברור שאנחנו מסכימים להצעה הזאת, אבל ההצעה הזאת הייתה צריכה להיות לפני דצמבר 2004 - - -

יעקב ליצמן: בסדר, זה יוארך רטרואקטיבית, הרי שנת המס לא הסתיימה.

טלי דולן: הסברתי למה, הייתה מחשבה באוצר אפילו להוריד את ההטבה.

טלי דולן: משהוחלט להחזיר אותה, ביטלנו את הסעיף בחוק ההסדרים ובאנו עכשיו עם התקנה.

טלי דולן: התחולה היא מ-1 בינואר.

יעקב ליצמן: אני רוצה לתקן משהו, את המכתב קיבלנו בינואר, לא עכשיו.

טלי דולן: שר העבודה והרווחה, שתמיכתו נדרשת להתקנת התקנות, נתן את התמיכה.

שוש שחם: אז אולי לשם איזון תעשו את זה עכשיו לשנתיים.

יעקב ליצמן: אני לא בטוח, כי אל"ף, אפילו אם נאשר את זה לשנתיים בחוק ההסדרים הם יכולים לבטל.

יעקב ליצמן: בי"ת, תופתעי לשמוע, אולי יגיעו זמנים יותר טובים וייתנו יותר.

יעקב ליצמן: אני חושב שצריך להגדיל קצת את הסכום, ולכן אני לא מבין למה כולם שקטים.

שוש שחם: הערה נוספת היא שהסכום הזה הוא די היסטורי, ובאמת הגיע הזמן לעדכן אותו.

טלי דולן: מה זאת אומרת "היסטורי"?

טלי דולן: הוא מתעדכן בצמוד למדד.

שוש שחם: אבל המדד לא עולה.

סמדר אלחנני: אין אינפלציה.

שוש שחם: חברי הכנסת יחליטו אם הסכום הזה נכון ומתאים להיום או לא.

טלי דולן: הסכום הוא היסטורי, ממודד נכון ל-2005.

סמדר אלחנני: אני רוצה להדגיש שכל נייר רקע, כל מדיניות כלכלית, כל דבר בעיקרי התקציב ובחוברת של מינהל הכנסות המדינה מדגישים שפטור ממס זה הוצאה תקציבית לכל דבר, וזאת הוצאה תקציבית שאין עליה שליטה, שאיננה נבדקת.

סמדר אלחנני: לכן, הם מתנגדים לכל שיטה של פטורים ממסים, ולקראת המדיניות הכלכלית של 2005 הם הביאו תוכנית גורפת כמעט, זה היה כמעט כמו דוח ועדת בן בסט.

סמדר אלחנני: באוגוסט 2004 הלכו לבטל את זה.

סמדר אלחנני: אני מביאה את זה בפני חברי הוועדה, זה 170 מיליון שקלים, שכרגע אינם נמצאים.

סמדר אלחנני: זה היה צריך להיות בבסיס התקציב, עכשיו הורידו את זה מבסיס התקציב.

סמדר אלחנני: השיקול הוא שלכם, אם בקלילות כזאת מוותרים על 170 מיליון שקלים.

טלי דולן: נכון, אני חושבת שבזה יש תשובה גם לכבוד היושב ראש, למה אנחנו לא מבקשים להעלות את הסכום.

סמדר אלחנני: כל הקלה כזאת במס, בסופו של דבר מקלה על המעבידים, לא על העובדים.

ניסן סלומינסקי: זה חל גם אלה שעובדים בשבת או שזה רק עובדי משמרות.

טלי דולן: רק משמרות.

טלי דולן: זה הופיע, וביטלו את זה.

סמדר אלחנני: כל דבר כזה, שניתן פטור כביכול לעובדים, אבל זה בעצם למעבידים.

סמדר אלחנני: מעביד שרוצה להעסיק מישהו במשמרת שניה ושלישית, שהיא לא נוחה, שהיא קשה לעבודה, צריך לשלם הרבה יותר, יש שעות נוספות.

סמדר אלחנני: ברגע שיש את הפטור הזה, המעביד יכול לשלם פחות, כי לעובד נשאר אותו נטו, ושכרו - לצורך כל דבר – הופך להיות נמוך יותר.

סמדר אלחנני: לצורך פנסיה, לצורך הפרשות תגמולים, לצורך חישוב נפגעי עבודה וכיוצא בזה.

יעקב ליצמן: זאת העמדה של היועצת הכלכלית, והכלכלנים בוועדה חושבים אחרת.

יעקב ליצמן: הא ראיה, אנחנו הולכים להצביע על זה.

יעקב ליצמן: מי בעד?

יעקב ליצמן: הצבעה בעד – פה אחד נגד – אין

יעקב ליצמן: תקנות מס הכנסת (שיעור המס בעד עבודה במשמרות)(תיקון), בתשס"ה-2005 אושרו פה אחד.

יעקב ליצמן: תודה.

אהוד רצאבי: תרשו לי דקה אחת.

אהוד רצאבי: בנובמבר 2001 נכנסה לתוקפה רפורמה במיסוי מקרקעין, שקראו לה רבינוביץ' הראשונה.

אהוד רצאבי: הרפורמה הזאת על עכבותיה נסתיימה בדצמבר 2003.

אהוד רצאבי: בספטמבר 2003 עוד ישבתי עם קודמתו של נציב מס הכנסה הנוכחי, טלי ירון-אלדר, והסכמנו על כך שיש להמשיך את ההטבות שהיו כלולות באותו חוק.

אהוד רצאבי: מאז אנחנו יושבים על המדוכה, זה שנה ושלושה חודשים שנושא מיסוי מקרקעין עומד בסימן שאלה, וכל הענף הזה סובל מכך שמישהו בנציבות, לטעמי, מעכב את זה בגלל פרטנציות כאלה ואחרות.

אהוד רצאבי: הענף היחיד שלא צמח בשנת 2004 זה ענף מיסוי מקרקעין.

אהוד רצאבי: עסקאות מקרקעין, למיטב ידיעתי – ויש אליי המון פניות – תלויות ועומדות, כי מחכים להחלטתה של ועדת הכספים של הכנסת כדי לדעת מה יהיה: האם יהיו עסקאות פינוי בינוי, האם יהיו עסקאות קומבינציה, האם יש שחלוף נכסים?

אהוד רצאבי: אנשים מחכים, אני כל הזמן אומר: זה או-טו-טו.

אהוד רצאבי: בחודש דצמבר שנה שעברה הוועדה הזאת אישרה לקריאה שנייה ושלישית את הצעת החוק הזאת, פרט לאיזה חלק קטן, שאמר שניתן למס הכנסה ולנציגי עורכי הדין ולשכת רואי החשבון לגמור איזה עניין קטן אחד.

אהוד רצאבי: אמרנו להם: תחזרו אלינו תוך שבוע ונגמור את העניין.

אהוד רצאבי: אנחנו נמצאים כבר במרץ, מרץ הולך ונגמר, אחרי זה יש פגרה, אחרי זה יש יום העצמאות.

יעקב ליצמן: אני מבקש תשובה.

אהוד רצאבי: אני פונה אליך, כי כל פניותיי אל איתן רוב, אל אוסקר ואל נציגי הלשכות, שיגמרו כבר את הנושא הזה לא נענו.

יעקב ליצמן: אוסקר יהיה כאן היום אחר הצהרים - - -

אהוד רצאבי: אז אחזור על הנאום עוד פעם.

טלי דולן: אני יכולה להציע משהו לחברי הוועדה.

טלי דולן: הצעת החוק הזאת, רובה הגדול, אושרה על ידיכם, כולל כל הטבותיה: פינוי בינוי, שחלוף וכן הלאה.

טלי דולן: נתקענו על נושא פרוק איגודי מקרקעין.

טלי דולן: אני רוצה להזכיר לכם, שהועלתה טענה, על ידי חבר-הכנסת נסים דהן, של נושא חדש.

טלי דולן: היינו אתמול עם שגית בוועדת הכנסת, נדחתה הטענה של נושא חדש, זה אומר שזה לא נושא חדש.

טלי דולן: אם לא מגיעים להסכמה, לחברי הכנסת יש סמכות לשנות דברים, להגיד לאוצר: מה שאתה רוצה לא מקובל, אנחנו מקבלים את זה לגבי הסעיף האחד הזה, ותגמרו את זה אתם.

אהוד רצאבי: אעלה את זה היום בתחילת הדיון עם אוסקר.

אהוד רצאבי: תודה רבה, הישיבה נעולה.